**Indiana Rose Evans** (s. 27. heinäkuuta 1990 Sydney, Australia) on australialainen näyttelijä, laulaja ja malli, joka tunnetaan parhaiten Matilda Hunterin roolista saippuasarjassa *Home and Away* sekä Isabella "Bella" Hartleynä nuortensarjassa *H2O: Just Add Water*.

Nuoruus
-------

Evans oli kiinnostunut musiikista jo viisivuotiaana ja seitsemänvuotiaana vanhemmat antoivat hänelle tanssitunteja, jotka alkoivat baletista ja kehittyivät jazziin. Kymmenvuotiaana Evans kiinnostui soittimista ja sai oppitunteja eri lyömäsoittimilla. Oltuaan vuoden musiikkitoimiston listoilla hän toimi mallina ja esiintyi muutamassa televisiomainoksessa. Evans kävi Newtonin lukiossa performanssilinjalla pari viikkoa, mutta jätti sen kesken ja keskittyi rooliinsa *Home and Away* -sarjassa. Loput lukiosta hän kävi kirjekurssilla.

Ura näyttelijänä
----------------

Vuonna 2003 Evans sai vierailuroolin esittäen Milly Robertsia televisiosarjassa *Ensiapuosasto*. Hän oli Kool-Aid-kampanjan keulahahmo Yhdysvalloissa sekä esiintyi australialaisessa *Comedy Inc.* -tilannekomediasarjassa. Saman vuoden lopulla hän sai roolin Abby Oakleynä *Snobs*-sarjassa.

Vuonna 2004 hän sai Matilda Hunterin roolin *Home and Away* -sarjassa. Samaan aikaan hän vieraili satunnaisesti *Girl TV* -nuortensarjassa. Vuonna 2005 Evans oli ehdolla Logie-palkinnon saajaksi "Most Popular New Female Talent" -kategoriassa Matildan roolistaan.

Vuonna 2008 Evans esitti China Williamsia australialaisessa draamasarjassa *The Strip*, minkä jälkeen hän sai pienet roolit lyhytelokuvissa *Burden* ja *At the Tattooist*.

Vuonna 2009 hän sai Kylie Watsonin roolin televisioelokuvassa *A Model Daughter: The Killing of Caroline Byrne*. Sen jälkeen hänet kiinnitettiin Bellan rooliin suositun nuortensarjan *H2O: Just Add Water* kolmannelle tuotantokaudelle, kun näyttelijä Claire Holt oli lähtenyt sarjasta. Lisäksi hän lauloi sarjan tunnuskappaleen "No Ordinary Girl" ja useita muitakin lauluja sarjassa.

Vuonna 2010 Evans sai Naomi Taten roolin elokuvasta *Arctic Blast*. Samana vuonna hän sai pienen roolin sarjasta *Cops L.A.C.* Kyseisessä sarjassa hän esittää Kylie Tremaine -nimistä tyttöä, jota epäillään murhasta.

Vuonna 2011 Evans sai Tatum Novakin roolin sarjasta *Crownies*.

Vuonna 2012 Evans esiintyi naispääosassa televisioelokuvassa *Blue Lagoon: The Awakening*.

Hän näytteli vuonna 2015 *Salaisuuksia ja valheita* -rikossarjan ensimmäisellä tuotantokaudella.

Ura laulajana
-------------

Evans on tehnyt tähän mennessä yhden albumin. Albumin kappaleet ovat H2O-teemaisia. Se ilmestyi vuoden 2011 alussa.

Kappaleet
---------

1. No Ordinary Girl - 3.00
2. Work It Out - 3.46
3. Come Back To You - 3.20
4. I Believe (Think About You) - 3.07
5. If You Could Stay (The Girl With Everything) - 3.02
6. I Don't Mind - 2.47
7. Who I Am - 3.36
8. Now Or Never - 3.12
9. I'm The Kinda Girl - 3.05
10. Pretty Baby - 2.54
11. Your Everything (It Feels So Right) - 3.18
12. No Ordinary Girl (Instrumental Version) - 3.00

Filmografia
-----------

* 2003: All Saints: Milly Roberts (vierailu)
* 2003: Comedy Inc. : sivurooli
* 2003–2004: Snobs: Abby Oakley
* 2004–2008: Home and Away: Matilda Hunter
* 2008: The Strip: China Williams (vierailu)
* 2008: Burden: Lara Boyd-Cutler
* 2008: At The Tattooist: Georgia
* 2009: A Model Daughter: The Killing of Caroline Byrne: Kylie Watson
* 2009–2010: H2O: Just Add Water: Bella Hartley
* 2010: Arctic Blast: Naomi Tate
* 2010: Cops L.A.C.: Kylie Tremaine (vierailu)
* 2011: Crownies: Tatum Novak
* 2012: Fallen: Gabbe Givens
* 2012: Blue Lagoon: The Awakening: Emma Robinson
* 2015: Salaisuuksia ja valheita: Natalie Crawford

Lähteet
-------

1. ↑  About the Stars: Indiana Evans as 'Bella'" *ZDF-Enterprises.de*.  Arkistoitu 10.2.2010. Viitattu 23.6.2010.

Aiheesta muualla
----------------

* Kuvia tai muita tiedostoja aiheesta **Indiana Evans** Wikimedia Commonsissa

* Indiana Evans Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei

 |

 |